După ce am părăsit The Squad,
a apărut un clip cu Piperq despre copiii noștri.
Ne-a fost foarte greu.
În acel clip erau
Piper, Lev, Elliana și Emily.
Stăteau pe patul lui Piper.
Și țin minte că Piper îi lua pe fiecare în parte
și discutau de ce plecaseră.
Vreau să spun că, toți cei care pleacă,
mereu dau vina pe un mediu toxic, un loc toxic.
Nu e așa. Suntem prieteni buni.
Și ne distrăm la maxim.
N-o să spun oamenilor că suntem un loc toxic.
Se vedea că Piper era…
stânjenită.
A fost ceva regizat.
Nu-i spun… Nu e niciun adult. Nimeni n-o controlează pe Piper, jur.
Acum, că am fost și de cealaltă parte,
se vede că sunt regizate.
În clip, s-a dezabonat de la canalele copiilor noștri.
Sunt pe pagina The Squad. Iar acum ne vom dezabona de la ei.
Prima e Claire.
Evident, e verișoara mea
și ne-am distrat mult împreună.
Copiii noștri l-au vizionat
și au văzut urgia desfășurându-se.
Iar comentariile…
Comentariile de ură au fost oribile.
TE URĂSC, JAVRĂ
Aveam doar 13 ani
și mă urau oameni din toată lumea.
Eram foarte vulnerabilă
și interiorizam tot ce vedeam.
Copiii erau agresați.
I-am spus „campania de ură”.
Nu știu dacă a fost orchestrată de Tiffany, de boți
sau dacă erau copii reali, dar erau agresați online.
Vă gândiți că sunt agresați copii din inima Americii.
E un alt nivel de agresiune.
Nu sunt doar 100 de copii din orașul tău.
E vorba despre lumea întreagă.
M-a durut mult să văd ce spunea lumea.
Simțeam că eram judecat și criticat.
Mă enervează situația
pentru că sunt etichetată în „ce a spus Piper”.
Tiffany spunea.
Îi minți pe fani,
spunând că scrie fiica ta. Dar nu e așa. Tu o faci.
Tiffany îi folosește telefonul
și vorbește aiurea cu copii de pe contul lui Piper.
Intra în discuții de grup.
Începea campanii de ură împotriva cui plecase din The Squad
și deschidea conturi de fani.
Știm că Tiffany avea conturi de fani
ca să-i vorbească de rău pe membrii ieșiți din gașcă.
Fiul meu e devastat.
Aș vrea ca ea să înceteze.
Să-mi lase copilul în pace. Să-i lase pe toți în pace.
Axează-te pe al tău! Lasă-ne copiii în pace!
O PRODUCȚIE DECOY
INFLUENȚĂ PROASTĂ: PARTEA ÎNTUNECATĂ A LUMII COPIILOR INFLUENCERI
REGIZORI JENNA ROSHER ȘI KIEF DAVIDSON
După ce am ieșit din The Squad,
toate conturile lor de social media, mai ales cele de YouTube,
mergeau prost și nu aveau vizualizări.
Am dat e-mailuri celor de la YouTube,
am discutat pe Fiverr, am încercat să fac SEO.
Încercam să aflu ce se întâmplase cu canalul lui Sawyer.
Când ai început să pierzi abonați?
Sawyer a plecat pe 15 februarie.
Apoi, în decurs de două zile,
am început să-i pierdem.
Sute de abonați pe zi.
Da. E o scădere foarte neobișnuită.
Nu m-aș aștepta la o întrerupere atât de bruscă,
decât dacă ar fi o campanie activă,
în care un influencer cu influență asupra publicului său
spune: „Dezabonați-vă!”
Am văzut asta.
Dar, în cazul nostru, când a devenit negativ în două zile,
publicul nici nu știa că Sawyer plecase.
Li s-a spus apoi să se dezaboneze.
Dar fanii nu știau atunci că Sawyer plecase.
Da. Știau doar Hunter și Tiffany.
Simțeam că ei făceau asta canalelor noastre.
Când numerele lui Claire au început să scadă,
ne-am zis că începuse.
Au fost mai multe apeluri între părinți.
Aici sunt analizele lui Claire și ale celorlalți copii.
Era același grafic pentru toți.
Câteva mame au făcut cercetări luni întregi
pentru a o opri pe Tiffany.
Scopul era să descoperim ce făcea canalelor noastre
și să-l inversăm.
Împărtășeam informații, încercam s-o rezolvăm împreună.
Am discutat cu multe entități.
În cele din urmă, am fost îndrumați spre firma de avocatură cu care lucrăm.
Tiffany și iubitul, partenerul ei de afaceri, Hunter,
au spus în trecut că au capacitatea
și că au făcut asta în trecut altora.
Mie mi s-a întâmplat prima.
Acum toți știu că, dacă pleci din The Squad,
îți vor scădea vizualizările,
vei pierde abonați și urmăritori.
O să ajungi pe lista neagră.
După ce am plecat,
Hunter a intrat pe canalul meu și a oprit notificările.
Apoi l-am deconectat.
Și-a ieșit din minți, încercând să se reconecteze,
încercând să recupereze parola.
E o lume a practicilor meschine în spatele acestor canale.
E un dedesubt al ecosistemului social media
care nu se vede.
Sunt oameni care cumpără rețele de boți,
plătesc pentru a raporta în masă conturi, pentru a le coborî în clasament.
Adică intri pe diferite conturi
și apeși „raportează clip”.
Știm că s-a făcut asta. La unele clipuri
nici nu se poate pune un anunț Google pentru că YouTube îl crede violent,
când e un clip cu mine și amicii mei discutând.
Mai târziu am aflat
că erau integrate pe site-uri porno, de jocuri de noroc
și altele
care să-mi afecteze negativ SEO-ul de pe canal.
Dacă numele tău e legat de unul dintre aceste site-uri porno,
va avea un impact asupra numărului de abonați.
Vor apărea la căutările pe Google.
Îți va afecta negativ numele pentru totdeauna.
Internetul e scris în cerneală, nu în creion.
Canalul meu n-a mai fost la fel.
Cred că e pătat pentru totdeauna.
Toată munca mea.
Bună! Eu sunt Sawyer.
Mi-am deschis canalul de YouTube acum câteva zile.
Tot ce m-a preocupat și m-a motivat să lucrez
a fost sabotat de cei care credeam că voiau să mă ajute.
De cei în care aveam încredere.
Am intentat un proces civil
împotriva lui Tiffany și a lui Hunter Hill.
Piper nu face parte din proces. Nu am acționat împotriva ei.
Solicităm colectiv zeci de milioane de dolari
pentru toți cei 11 copii din proces.
În 2022 s-a intentat acțiunea în justiție,
întemeiată pe multe infracțiuni, multe nereguli
și am ridicat cortina asupra multor lucruri rele
din spatele camerei.
SMITH ȘI HILL CONSPIRĂ
Când m-am apucat de caz,
am citit plângerea inițială.
Iar părinții erau îngrijorați mai ales de efectele
avute asupra carierelor acestor copii.
Și tot ce s-a făcut conturilor de YouTube ale copiilor.
- Ești gata? - Da.
Ne-am dus și am pus întrebări copiilor.
Și am descoperit că relatările părinților
despre ce se întâmplase erau doar începutul.
Aveam 11 copii ale căror relatări se potriveau.
E șocant ce au făcut acestor copii.
MARTIE 2024
După ce am depus plângerea,
a urmat prezentarea probelor.
Știu că pentru multe e prima întâlnire.
Din câte am înțeles, încă aflați mai multe
despre ce au suferit copii.
Părea că, la început, multe dintre voi v-ați alăturat cazului
din cauza intervenirii asupra canalelor YouTube.
Când a început cazul, când v-ați întâlnit cu Matt și cei din firma noastră,
ați descoperit toate celelalte elemente ale poveștii,
abuzul emoționat suferit, abuzul verbal suferit,
abuzul sexual suferit.
Când am aflat de la Claire și Reese ce au pățit,
am avut prima întâlnire de grup cu avocații noștri.
Iar avocații au început să pună întrebări.
Sophie a spus ceva.
Apoi Claire: „Și mie.”
Și Reese: „Și mie.”
Apoi Hayden a spus: „Mi-a făcut și mie asta.”
Apoi Sawyer: „A făcut asta.”
Și toți au început să se descarce.
Nu eram pregătite să aflăm întâmplări despre chestii sexuale.
Ne aflam într-o zonă întunecată.
M-am simțit și mai rău că o lăsasem să rămână.
Nu-mi amintesc ce discuție a dus la asta,
dar Tiffany m-a întrebat:
„Corinne, ai făcut vreodată oral?”
Am întrebat-o: „Ce este?”
Când eram mai mică, nu știam ce era.
Eram derutată.
Iar ea chicotea și râdea.
M-am uitat la Hunter. Și el râdea.
Apoi ea mi-a spus:
„Poți să-i faci lui Hunter.
Îți arăt eu pe Hunter.”
Și râdeau de mama focului.
Și Piper îi spunea: „Mamă, încetează!”
Piper îi spunea.
Aveam 11 ani.
Mi-e milă de mine când eram mică.
Simt că ar fi fost ușor
să se profite de mine în acea situație,
iar asta mă sperie foarte tare.
Tiffany ne viza când eram cei mai vulnerabili
și când eram singuri. Avea un personaj numit Lenny.
Lenny!
Lenny era o pisică de-ale lui Tiffany și Piper, care a murit.
Tiffany avea o voce.
Prin Lenny, practic se descărca
de toate gândurile murdare, sexuale,
cu care putea scăpa basma curată.
Lenny nu e un personaj din clipurile lui Piper sau ceva de genul.
Lenny era ceva din afara camerei, doar pentru noi.
Tiffany ne trezea dimineața.
Și era ceva ce făcea ca Lenny.
Odată, a venit la noi. S-a urcat în pat.
Și era deasupra…
Venea la mine și la Piper și era deasupra noastră în patru labe,
țintuindu-ne,
spunând că era o capră de munte.
Apoi făcea… Urla.
Făcea chestia aia cu scuipatul, în care îl lași să curgă
și îl tragi înapoi. Mie mi-a făcut-o.
Nu mă puteam mișca. Nu puteam… N-aveam cum să mă apăr.
Nu-mi amintesc cum am reușit,
dar mi-am scos brațele
ca să mă acopăr cu pătura când a căzut scuipatul.
Apoi ne-am ridicat din pat
și ne-am purtat normal.
Pe măsură ce au început să povestească ce le făcea
și cum i-au afectat astea,
noi, mamele, am început să plângem.
La câte lucruri am auzit, ne-am întrebat: „Cum e posibil?”
Reese, mai ales,
era foarte mică.
Ca un pui. Avea nouă ani.
Nu mai știu cum a început,
dar țin minte că îi duceam ceva în cameră.
„Poftim, Tiffany!” Și am pus aia pe pat.
Când plecam, a spus cu vocea lui Lenny,
Tiffany a zis: „Stai, Reese, nu pleca!”
Mi-am zis: „Eu plec de aici.
Vreau să plec. Vreau să scap.”
Și m-a prins.
Nu mai știu dacă de talie, de picioare, de gât.
Nu-mi amintesc, dar m-a prins.
Am fugit în baia ei și m-am încuiat acolo.
Stăteam acolo. Și mi-a zis…
Tiffany a spus cu vocea lui Lenny: „Mi-am dat jos pantalonii.
Vrei să vezi?”
I-am zis că nu.
În caz că avea pantalonii jos,
nu voiam să rămân traumatizată. Mi-am acoperit ochii.
Am deschis ușa încet. Am deschis-o încet.
Încercam să dibuiesc prin cameră.
Când mi-am dat seama unde eram,
am deschis ochii și am mers spre ușă.
Apoi m-a înșfăcat și m-a tras în patul ei.
Apoi a început… Mă țintuia în pat.
A început să mă atingă cu mâna pe față,
pe piept, peste tot.
Mă pipăia peste tot.
M-am zbătut, m-am eliberat, am descuiat ușa,
am fugit de acolo și m-am dus la rulotă.
Am stat acolo toată ziua, până a doua zi.
N-am ieșit a doua zi.
Până să termine Reese,
toate plângeam de mama focului.
Părinții plângeau.
M-am îmbolnăvit. Nu vreau să vomit.
Simt că vomit acum, vorbind despre asta.
Claire și Soph au pățit lucruri asemănătoare.
Tiffany ne agresa sexual
pe mine, pe Claire și pe Reese.
Odată dormeam.
Și m-am trezit.
Ea era deasupra mea când m-am trezit.
Își freca mâna de mine, spunea că era scula lui Lenny.
Într-un final, mi-a dat drumul și a ieșit din cameră.
Dar țin minte că îmi era foarte frică.
Și am început să-mi încui ușa.
Dar ușa mea avea o fantă,
în care puteai băga un bănuț ca să se deschidă.
Eu îmi încuiam ușa.
Iar ea lua un bănuț și tot putea să intre.
Asta mă afectează și astăzi, încât…
Nu știu dacă e bine să spun asta, dar dorm cu un cuțit lângă pat
pentru că mi-e frică să nu intre cineva prin efracție
sau să-mi intre în cameră așa.
S-au întâmplat multe altele
despre care nu vreau să vorbesc la cameră
pentru că e prea mult.
A fost prima oară când am auzit ce s-a întâmplat și toate întâmplările.
E greu să aud asta.
Inocența lor a dispărut.
M-a făcut să simt că n-am protejat-o.
Eram traumatizată. Sărmanii copii!
Suntem mamele lor, ar trebui să le protejăm și n-am făcut-o.
N-am putut. N-am știut.
Mama n-a știut nimic despre chestiile sexuale
pe care Tiffany încerca să le facă cu mine.
Cred că mi-a fost rușine de tot,
încât nu i-am spus mamei. Mi-aș fi dorit s-o fac mai devreme.
Niciunii n-am făcut-o. Claire nu i-a spus, nici Reese.
Nimeni n-a spus nimic.
Uneori, mă gândesc că ar fi trebuit să îi spun mamei ce se întâmpla.
Dar când Tiffany ne făcea chestii, mie și lui Reese,
îi făcea și lui Piper.
Piper crede că e normal.
Ne ziceam: „Îți face asta ție.
Atunci e OK să ne-o facă și nouă.”
Nu mi-am dat seama că era în neregulă și o justificam:
„Suntem în familie. E în regulă. E OK.”
Unul dintre avantajele ei fusese că îmi era mătușă.
Și era Lenny. Nu era Tiffany. Lenny făcea totul.
Tiffany este mama și managerul
unuia dintre cele mai mari conturi pentru copii de pe social media
și a fost confruntată de câteva ori pentru conținutul dubios.
Mă numesc Sarah Adams.
Sunt „mom.uncharted” pe social media.
Am creat o platformă în jurul descoperirii copiilor influenceri și ai părinților
care, după părerea mea, îi exploatează.
Am aflat despre Piper Rockelle la sfârșitul anului 2021.
Apoi a apărut procesul.
Atunci am început să acord mai multă atenție
celor întâmplate.
Mulți sunt conștienți de procesul împotriva lui Tiffany Smith.
A fost intentat de 11 foști membri ai The Squad,
copii care au lucrat cu Piper, împotriva lui Tiffany. Și sunt multe acuzații.
Clipul de azi e despre Piper Rockelle
și procesul complet nebunesc.
Sunt 147 de pagini de nebunie curată.
Copiii au acuzat-o pe Tiffany de abuz fizic, emoțional și sexual,
precum și exploatare financiară.
Unele acuzații sunt nebunești.
Cu câteva luni înainte, cântăreața P!nk a scris pe Twitter:
„Câți copii ca Piper Rockelle sunt exploatați de părinții lor?
În ce punct spunem:
«Nu e OK ca un copil de 13 ani să fie în bikini ca maică-sa să-i facă poze»?”
Tiffany, e acuzată că ar fi făcut niște lucruri revoltătoare.
Ar fi încurajat copiii să facă sex oral,
să se îmbrace provocator și i-ar fi atins în moduri indecente.
Ne-a fost furată inocența.
Nu știam multe lucruri care se întâmplau.
N-aveam voie să fim acolo.
NU-MI SPUNE CĂ N-AI PROFITAT DE SITUAȚIE
PENTRU BANI…
Dacă îți duci copiii în găștile alea,
și tu ești de vină.
Nu-mi pasă că n-ai știut. Ți-ai pus copiii în situația asta.
Nu mai pot!
Am început să vedem aceste semnale de alarmă
în The Squad de la început.
Și cred că părinții cam le ignoră.
Nu le bagă în seamă. Le minimizează importanța.
În cele din urmă, devin complici la exploatarea copilului lor.
Dacă aș urmări show-ul,
aș spune: „Ce proaste!”
Știu deja ce aș spune.
„De ce naiba ai rămâne?” Știu deja ce aș spune.
Cu siguranță.
N-aș înțelege de ce și-ar ține cineva copilul în acel mediu.
Dar e foarte complex.
Există manipulare la nivelul copiilor.
Există manipulare la nivelul părinților.
Ne urmărea ca un șoim.
Nu aveam voie să ieșim cu alți oameni.
Nu avem voie să vorbim cu cei plecați.
Până îți dădeai seama că nu era bine,
îți era frică să pleci sau să spui ceva.
E ca un soi de cult. Nu ai cum să ieși.
Odată ce intri,
știi toate consecințele dacă o enervezi măcar.
Copilului îi merge prost, apare conținut de ură.
Vor fi tot felul de chinuri.
Nu vrei să-ți rănești copilul.
El nu vrea să-ți dezvăluie anumite lucruri.
Sawyer n-a vrut să-mi spună.
N-a vrut să mă supere ceva ce se întâmplase
și să fac ceva pentru că știa consecințele mâniei ei.
Asta e ideea. Părinții nu știau ce se petrecea.
Ați putea să-i condamnați
pentru că nu știau ce se întâmpla cu copilul lor.
Asta nu-i scuză pe inculpați pentru ce au făcut acestor copii.
Cazul nu este despre părinți.
După ce procesul a devenit public, mulți au început să mă hărțuiască,
spunând că mint
sau că n-ar fi trebuit să-mi părăsesc familia.
A fost multă ură față de toți cei implicați.
Și cred că mulți,
în loc să încerce să asculte,
au crezut imediat că ne prefăceam.
A fost oribil. Chiar a fost.
A trebuit să îndur multe, nu doar prin comentariile negative,
ci și prin ideea:
„Oare ce se va întâmpla? Ce va crede lumea?”
Ei spun că mințim. Pe social media spun că mințim,
că vrem bani.
Sincer, în cazul lui Corinne… Ei nu-i pasă de bani.
I-a fost închisă gura multă vreme.
Spune: „Eu nu mint.
Am trecut prin asta și vreau să știe toți că se poate întâmpla.”
Simt că sunt gata s-o înfrunt
și să-i arăt că suntem mai puternici decât crede.
Și avertizăm oamenii
ca să nu fie nevoiți să treacă prin asta.
Da.
Simt că dăm multor oameni o voce,
mai ales în industria asta,
pentru că lucrurile din spatele camerei
nu sunt văzute de nimeni.
Acuzațiile de abuz al lui Tiffany,
care includ loviri și încălcări ale drepturilor copiilor în muncă
nu sunt unice cazului lui Piper Rockelle, al lui Tiffany.
Sunt forme comune de abuz
și sunt de nestăpânit în industrie.
O mamă populară pe YouTube, cunoscută pentru parentingul strict,
este suspectată de abuz asupra copiilor.
Copiii sunt în Vestul Sălbatic.
Nu există reglementări care să-i protejeze.
E o frontieră nereglementată în industria divertismentului.
De aceea avem acest proces, fiind…
Ar trebui să fie ultima linie de apărare, să avem un proces civil.
Când un copil e tratat așa,
n-ar trebui să fie nevoit să angajeze avocați particulari
pentru a-și apăra drepturile.
Dle Hill, ridicați mâna dreaptă!
Jurați sau afirmați solemn că dovezile
vor conține adevărul, tot adevărul și doar adevărul?
Da.
Hunter a fost un personaj interesant
pentru că mereu l-am considerat omul care mă susținea,
o altă victimă a lui Tiffany, care nu distingea binele de rău.
Așa că simpatizam cu Hunter.
A fost Tiffany vreodată abuzivă verbal cu dvs.?
Nu.
Niciodată?
Nu. Suntem într-o relație. Ne certăm.
Hunter părea un om bun la prima vedere.
Părea genul care voia să-i ajute pe copii să aibă succes.
Dar cred că e doar un om slab care se lasă controlat de Tiffany.
E fenomenal să lucrez cu ea.
Probabil că e cea mai bună șefă, parteneră, antrenoare, colegă
cu care am lucrat vreodată.
La 20 și ceva de ani ar trebui să poți să te aperi
și să-i aperi pe cei de 12 ani care cică ți-ar fi prieteni.
OK, începem! Trei, doi, unu, acțiune!
Hunter era partenerul lui Tiffany.
Tiff, cum vrei s-o spună?
Cred că, evident, pentru YouTube,
voia să ne apropiem și să fim vulnerabili ca să poată filma.
Le putea folosi în avantajul lui.
Acum n-am nicio compasiune pentru el.
Cred că era un ciudat care umbla cu copii.
PAPARAZZI ÎI CONFRUNTĂ PE HUNTER ȘI TIFFANY - 2022
Ce faci, Hunter?
Noi doar ne facem treaba.
Investigăm povestea procesului.
Am înțeles. Tu înțelegi că n-ai voie să filmezi minori?
E proprietate publică.
Ai nevoie de autorizație.
- Ba nu. - Ba da.
MAMA LUI PIPER
Sunt 11 minori care te acuză că i-ai agresat sexual.
Atunci când a fost făcut public procesul,
nu doar noi am fost judecate.
Și Tiffany a fost criticată.
Și țin minte că Piper a postat un clip pentru a o salva pe mama ei.
Dacă mama nu m-ar fi ajutat să-mi îndeplinesc visurile,
n-aș fi aici pentru voi.
Îi mulțumesc mamei zilnic.
Î spun cât de recunoscătoare îi sunt pentru că e puternică.
Nu știu dacă aș putea să trec prin ce a trecut ea
sau prin ce trece încă.
Le-am cunoscut pe Piper și pe Tiffany în 2021.
Amicul meu m-a dus la ele pentru că aveau pisici pentru adopție.
Iar eu iubesc pisicile.
De atunci le-am văzut o dată pe lună, poate.
În unele luni, de vreo trei ori.
Foloseam TikTok.
Pierdeam timpul acolo și vorbeam cu ele.
La început, Piper era fericită cu prietenii ei.
Era un mediu distractiv.
Apoi, la sfârșit, parcă era deprimată.
Știu că nu mai mânca destul.
Și voia să se izoleze.
Mama lui Piper, Tiffany Smith,
este acuzată de foștii membri din The Squad.
După intentarea procesului,
Tiffany îi spunea că erau oameni răi, josnici,
care îi voiau banii, să-i distrugă reputația
și că n-au plăcut-o niciodată.
Iar Piper părea s-o creadă.
Și împărtășea asta celor care o întrebau despre proces.
Orice îi spunea Tiffany, i se întipărea în minte.
Numai la asta se gândește.
Parcă așa e programată.
Sincer, simt că e vina mea.
Dacă nu ieșeam cu oamenii ăștia care mi-au făcut așa ceva,
familia mea n-ar fi pățit asta.
După ce am intentat procesul la începutul anului 2022,
YouTube a demonetizat contul lui Piper.
Încă putea posta, dar nu putea câștiga bani.
Așa că venitul ei de pe YouTube a ajuns de la 500, 600 de mii pe lună la zero.
YouTube a spus că are legătură cu ghidul de conținut
și încălcarea condițiilor.
Avem o politică privind responsabilitatea creatorului.
Dacă aceștia au un comportament în afara platformei
sau știri din afara platformei pot fi prejudiciabile creatorilor,
poți fi suspendat din programul de monetizare.
Demonetizarea e o pedeapsă mare.
YouTube a făcut asta doar pentru cei mai controversați creatori.
Iată problema cu platformele!
Acționează abia după ce mass-media le atrage atenția.
YOUTUBE A DEMONETIZAT CANALUL LUI PIPER ROCKELLE
După deschiderea procesului, lucrurile se destramă.
Contractele cu firmele sunt anulate. Acestea se retrag.
Nimeni nu lucrează cu un creator
aflat în mijlocul unui scandal controversat.
Din cauza procesului au trebuit să se diversifice.
Ea a căutat alte căi.
Când spun „ea”, vreau să spun că Tiffany a căutat alte căi
ca să-și monetizeze copilul.
S-a retras pe alte platforme, precum Snapchat.
Snapchat e foarte diferită de alte aplicații
pentru că nu există comentarii.
Pot să posteze, să câștige banii și să rămână ascunși.
Știu că Piper e activă pe un alt site numit BrandArmy.
Iar BrandArmy este adesea comparat cu OnlyFans,
dar fără nuditate.
Pe BrandArmy, poți avea doar 13 ani ca să creezi conținut.
Dar pentru a te abona la conținut,
trebuie să ai 18 ani.
Adică BrandArmy e un site
care permite adulților să se aboneze la conținut exclusivist cu minori.
Nu știu cum justifică asta un site.
Nu știu cum de e legal.
Dar se poartă în lumea digitală de azi.
Sincer, îmi provoacă greață.
Mulți tineri influenceri au recunoscut
o piață pentru a vinde conținut suplimentar.
Meta a anchetat acest fenomen
și a stabilit că mulți dispuși să plătească
pentru acest material axat pe copii
erau utilizatori care au indicat
prin interacțiunile pe platforme că erau interesați de copii.
Agresorii pot profita de acești copii în multe feluri.
Au existat cazuri de hărțuire online.
Au fost cazuri de hărțuire fizică.
Se întâmplă multe lucruri înfricoșătoare.
Nu știu ce e mai nociv.
Faptul că există adulți anonimi care îi urmăresc pe acești copii
sau faptul că acei copii știu asta de la o vârstă destul de mică.
Apoi continuă să se poarte provocator
pentru că știu că acest tip de acțiuni
vor atrage mai multe aprecieri, comentarii și mai multă monetizare.
Să văd copii acolo
și că li se permite să apară unde n-ar trebui,
doar ca să fie exploatați și să se vadă poze cu ei,
în ipostaze în care n-ar trebui să fie copiii, e foarte greșit
și nici n-ar trebui să le fie la dispoziție,
fiindcă nu sunt suficient de dezvoltați pentru a lua aceste decizii.
Trebuie să șterg urmele de săruturi,
așa că hai s-o facem!
Mă doare sufletul pentru Piper, s-o văd pe așa ceva.
Cine știe dacă are de ales?
Piper pe care o știam
nu ar fi vrut să facă așa ceva.
Sunt puțin îngrijorată
când o văd pe Piper în costume de baie.
Aș fi vrut să știu ce se întâmplă.
Am observat că Piper era mereu îngrijorată pentru bani.
Era îngrijorată că aveau de plătit ipoteca
și 20.000 de dolari pentru mâncarea celor 70 de pisici.
Chiar părea că era responsabilitatea lui Piper
să țină casa.
A început să facă dansuri tot mai provocatoare,
să poarte haine provocatoare și să se poarte matur.
Nu părea să lase impresia că avea 15, 16 ani atunci.
Știu că, de multe ori, făceau o ședință foto obișnuită,
apoi avea o ținută anume
de la o marcă necesară pentru pagina BrandArmy.
Odată i s-a spus:
„Hai, Piper, intră în rolul BrandArmy!”
Apoi Piper s-a aplecat, și-a scos fundul în evidență
și a început să se mângâie
într-un mod foarte sexual, foarte tulburător.
Care e limita pentru Tiffany?
Faptul că și-a pus copilul pe o platformă
în care umblă
și dansează în bikini pentru abonați…
Nu se oprește.
Nu se oprește nici azi.
Nu înțeleg cum încă i se permite lui Tiffany să facă asta.
Și nu înțeleg pentru că, la scurt timp după proces,
am fost contactate de FBI.
Ne-au cerut să discute cu fetele noastre.
Cred că agenții FBI i-au vizitat pe toți copiii din proces.
Au dosarul nostru.
Au toate spusele noastre.
Există rapoarte de poliție în mai multe districte din LA.
Dar nu primim niciun răspuns.
Un agent FBI mi-a spus
că nu vor deschide un caz
până când nu au dovezi concludente prin care să-l câștige.
Așa că nu știu.
Atunci i-am văzut ultima oară pe agentul FBI și pe detectiv.
Guvernul n-are niciun chef
să implementeze vreo reglementare în această industrie.
Tratează industria ca pe o glumă.
Adesea, legislatorii au 70, 80 de ani.
Nu iau lumea asta în serios.
Ei râd de ea, o batjocoresc.
Dle Zuckerberg, ați convins peste două miliarde de oameni
să renunțe la toate datele personale
pentru a vedea
ce au mâncat sâmbătă seară prietenii lor din liceu.
Acesta este modelul dvs. de afaceri, nu?
Eu nu l-aș descrie așa.
Să încerce reglementarea industriei
ar fi ca un cimpanzeu care rezolvă un cub Rubik.
Sincer, asta ar fi mai probabil.
Până nu luăm industria în serios,
până nu începem să vedem influencing-ul ca muncă,
copiii sunt terminați.
Bine ai revenit!
Clipul de azi va fi încă o farsă!
Eu sunt Chris McCarty,
fondatoarea și directoarea Quit Clicking Kids.
Vreau să-i protejez pe copiii influenceri,
susținând schimbarea legislației pentru a-i proteja pe copii online.
Am început acest proiect în ultimul an de liceu.
Apăruseră câteva știri care mă făcuseră să mă întreb:
„Ce se întâmpla cu copiii influenceri?”
Sunt multe dedesubturi.
Printre cele mai mari prejudecăți e că nu se consideră muncă,
mai ales pentru copii.
Nu e un hobby pentru mulți dintre acești influenceri.
E o slujbă.
În unele cazuri, e principala sau singura sursă de venit
pentru acele familii.
Are potențialul de a-i suprasolicita pe acești copii
pentru a crea conținut.
Fiind copil, e o presiune uriașă să știi că ești singurul care aduce bani.
Și cred că poate deveni foarte tulbure
când e vorba de atâția bani, când e și faima la mijloc.
Poate crea o dinamică dificilă.
Nu-mi pot imagina ce simte
un copil care e vaca de muls a familiei.
În ceea ce o privește pe Piper,
ea a fost singura cu venituri pentru familia ei
în toți acești ani.
S-ar putea spune… Tiffany ar putea spune că ea a fost managerul ei
și că are dreptul la ceva.
Dar asta nu neagă faptul
că acel „ceva” se bazează pe exploatarea propriei fiice.
Ai emoții înainte de show?
Acum nu am emoții. Încerc să…
În multe state,
există legile Coogan
care îi protejează pe copii actori.
Acestea solicită părinților să economisească o parte din câștiguri
ca garanție pentru ei.
O parte din munca mea este să mă asigur
că acești copii influenceri au aceeași protecție ca actorii.
Legile din America încep să recupereze.
Illinois e primul stat din țară
care asigură că acei copii din clipuri de pe social media
sunt remunerați.
Acum, California are o lege
similară cu cea din Illinois.
Azi, guvernatorul a semnat două proiecte
care asigură că nu se profită de copiii influenceri,
alături de fostul copil-vedetă, Demi Lovato.
Îmi creează speranță, când un stat precum California,
cu o populație relativ mare de copii influenceri,
începe să facă primii pași spre schimbare.
Sper că asta va pune lucrurile în mișcare,
nu doar pentru motive financiare,
dar și în ceea ce privește profesorii de studio, program de lucru,
verificările și asigurările
că familiile respectă bunele practici și își protejează copiii.
CALIFORNIA PROMULGĂ LEGI PENTRU PROTECȚIA FINANCIARĂ A COPIILOR
E un început.
Ajută la ceva? Nu prea.
Îi poți exploata, dar acum trebuie să-i plătești.
Aș vrea să existe o cale de reglementare a lumii social media pentru copii.
Nu știu cum s-ar putea vreodată.
Mi-ar plăcea să mă înșel,
dar nu știu cum să găsești o cale de reglementare
sau să trimiți un supraveghetor în casa cuiva,
când mama și tata îi fac poze copilului.
Nu cred că e posibil.
Am permis acestor platforme să se extindă necontrolate atâta timp.
Parcă vrem să punem iar un duh în sticlă.
Dar putem face anumite lucruri. E imperativ să educăm oamenii.
Trebuie să schimbăm cultura și normele legate de parenting.
Vreți să știți pe umerii cui stă responsabilitatea?
Părinții n-ar trebui să permită copiilor să fie puși într-o postură
unde pot fi exploatați sau răniți.
Când vine vorba despre copii care își afișează viețile personale
oricărui public,
oamenii ar trebui să se întrebe:
„E în regulă ca vulnerabilitatea copilului meu
să fie expusă unor străini?”
Aș recomanda asta copiilor sau nepoților mei?
Probabil că nu.
Dar există o cale pentru a gestiona un proces
mult mai sigur? Categoric.
Problema de bază e modelul de afaceri al platformelor
și aceste stimulente capitaliste.
Tiffany și Hunter generau venituri
de sute de mii de dolari pe lună.
E un stimulent uriaș pentru ei să facă genul de lucruri
pe care le făceau cu acești copii.
Sawyer, mâinile pe șolduri!
- Ce ciudat! - În jurul gâtului.
Bun, deci vă mozoliți, așa că…
Sper că publicul va înțelege
că n-ar trebui să consume acest tip de conținut
fără să recunoască răul pe care îl provoacă celor
care sunt folosiți pentru crearea conținutului.
Aceste conturi sunt alimentate
de cei care se abonează, de cei care urmăresc,
de cei care cumpără
orice produs sponsorizat de aceste conturi.
Pe măsura puterilor, distrăgând atenția de la aceste conturi,
cred că îi descurajăm pe părinți să-și etaleze copiii
pentru astfel de conținut.
Sper ca lumea să înceteze să consume acest conținut.
Apreciați, abonați-vă și activați notificările la postări!
Acum am resentimente față de YouTube și de rețelele sociale.
Și cred că pasiunea mea pentru asta
s-a stins, cu siguranță.
Am luat o pauză mentală de la YouTube.
A fost foarte degradant.
Și e greu să-ți păstrezi motivația
când primești comentarii negative.
VREAU DOAR SĂ SPUN CĂ TE URĂSC PENTRU CE AI FĂCUT
IUNIE 2024
Ni s-a prezentat o ofertă de soluționare.
I-am povestit lui Claire despre oferta de soluționare.
Nu era tocmai mulțumită.
Dar nu era mulțumită pentru că voia să fie citată ca martor
și să spună tuturor din sală, judecătorului și juriului,
ce pățise.
Crede că Tiffany scapă basma curată.
Și nu pot să nu fiu de acord cu asta.
Toate am spus: „Vrem să fie public.
Vrem ca lumea să știe ce s-a întâmplat, ce se poate întâmpla.”
Răspândim povestea.
Iar lumea va afla ce ni s-a întâmplat.
Acesta a fost scopul nostru.
Poate că procesul s-a încheiat.
Dar noi n-am încheiat cu împărtășirea experienței.
Și sper că putem preveni
ca alți copii să treacă prin ce au trecut ai noștri.
Mi-au răpit orice ocazie de a face parte din viața fiului meu.
Dar Tiffany încă o are pe fiica ei.
Ea e acuzată de toate aceste abuzuri,
dar încă o are pe fiica ei. Iar fiul mi-a fost răpit.
În multe feluri, un proces e locul în care dreptatea moare.
Tiffany e încă liberă să producă conținutul de până acum.
Are alți copii, are o nouă gașcă.
Va continua să-i găsească.
Mereu există un om gata de asta.
Încă se întâmplă. Și în prezent.
Ați crede că un proces ar face-o să se oprească. Nu e așa.
Nu sunt doar acești 11 copii.
Sunt mulți alții.
Mult prea mulți.
Dacă nu se face ceva,
nu vor fi nici ultimii copii.
Există o victimă aici
care nu e reprezentată
și poate că nu știe că e victimă.
Piper.
- Sigur. - Da.
- Piper n-are o voce. - Da.
Nu e aici.
I s-au limitat acțiunile și interacțiunile.
Prima victimă e Piper.
Încă de la concursuri,
de la începuturi, când filma alături de Corinne.
Era doar o fetiță.
Corinne! Haida, fată!
Piper!
Haida, fată!
Așa!
Cred că în clipurile de când era mai mică
era puțină lumină.
Cred că era palpitant și distractiv.
Mă uit la clipurile din ultimul an
și nu mi se par palpitante.
Nu par distractive.
Ea nu pare fericită.
Și e îngrijorător.
Încerc să nu râd, da?
Continuă!
„Vă vom arăta modul de joc.” Atât ai de zis, naibii!
Imaginați-vă o lume în care, orice ați face,
zeci de mii de oameni pot comenta și vă pot critica!
Nu ai niciodată libertatea să experimentezi și să faci greșeli.
Iar oamenii nu se gândesc
că e un copil real cu emoții reale,
care acum e devastat de atenția negativă a publicului.
Trebuie să te preocupe bunăstarea acelui copil
și capacitatea lui de a-și găsi rostul în lume.
Haide! Și dă un pupic la cameră!
Sper ca Piper să poată înțelege în ce e implicată și să plece.
Nici nu-și dă seama.
- Știu. - Crede că e normal.
Ce trist!
Maică-sa o manipulează mereu.
Dacă ne urmărește acum:
„Alo, nu e normal!”
Da. Să meargă undeva unde să n-aibă de-a face cu un Hunter
sau cu o Tiffany.
Simt că, atunci când am plecat, toți ne-am dorit s-o scoatem și pe Piper.
Dar cu toții a trebuit să facem ceva
ca să ne salvăm pe noi.
Chiar dacă nu voiam.
Ne simțeam prost că rămânea în urmă.
Mi-a fost foarte greu s-o părăsesc pe Piper
pentru că nu voiam să simtă că o abandonam.
Mă chinui să nu plâng.
Așa.
A fost foarte greu,
mai ales cu cineva de vârsta mea din familia mea,
cu care pot rezona și cu care pot fi prietenă.
Mi-a fost greu s-o părăsesc.
Încă mă simt prost din cauza asta.
Vreau doar să știe că nu e vina ei.
Nu vreau să se învinuiască.
Încă o iubesc și încă îmi pasă foarte mult de ea.
Fugi! Începe.
Trei, doi, unu!
Toți îi suntem alături și am vrea s-o ajutăm.
Merită mult mai mult.
Piper e o fată foarte dulce.
Merită prieteni buni și un mediu plăcut.
TIFFANY, HUNTER HILL ȘI PIPER
AU REFUZAT INTERVIUL PRIN AVOCAT.
TIFFANY A REFUZAT PUBLIC MĂRTURIILE FOȘTILOR MEMBRI SQUAD ȘI AI PĂRINȚILOR.
SMITH ȘI HUNTER HILL AU NEGAT PUBLIC
ȘI ACUZAȚIILE ADUSE DIN PROCESUL DIN 2022.
NU S-AU ADUS ACUZAȚII PENALE NICIUNEIA DINTRE PĂRȚI.
ÎN 2024, S-A SOLUȚIONAT LA 1,85 MILIOANE DE DOLARI,
SPRE A FI ÎMPĂRȚITE ÎNTRE CEI 11 RECLAMANȚI.
DACĂ CUNOȘTI CAZURI DE ABUZ SEXUAL,
INFORMAȚII ȘI RESURSE SUNT DISPONIBLE LA WWW.WANNATALKABOUTIT.COM
Subtitrarea: Ramona Coman